Una senda (d'o latín <SEMĪTA, «alcurz») ye un camín estreto forzau por o paso freqüent d'as personas u d'os animals, o que inhibe o creiximiento d'a vechetación sobre o suelo u que l'apreta y erosiona de forma que se destaca contra la resta d'o entorno y se fa de buen seguir. As sendas son d'una estretura tal que rarament permiten o paso de más d'una persona u animal a la vegada, y l'avance cal fer-lo en ringlera.